Μιχάλης Γρηγορίου (Προπονητής ποδοσφαίρου)

Ο Μιχάλης Γρηγορίου (γενν. 19 Δεκεμβρίου 1973, Αθήνα) είναι Έλληνας πρώην επαγγελματίας ποδοσφαιριστής και νυν προπονητής ποδοσφαίρου.

Καριέρα

Σταδιοδρομία ως παίκτης 
Ο Μιχάλης Γρηγορίου ανδρώθηκε σαν επαγγελματίας ποδοσφαιριστής με τα χρώματα του Εθνικού Πειραιώς, στον οποίο αγωνίστηκε από το 1989 έως και το 1996, με τον ίδιο να αγωνίζεται σε 3 πρωταθλήματα Α΄ Εθνικής (τις χρονιές 1991-92, 1994-95 και 1995-96). Το καλοκαίρι του 1996 μεταγράφηκε στην ΑΕΛ, με την οποία αγωνίστηκε στο πρωτάθλημα της Β΄ Εθνικής έως και τον Ιανουάριο του 1997, όποτε και πήρε μεταγραφή στην Skoda Ξάνθη. Με τη φανέλα της ομάδας της Ξάνθης ολοκλήρωσε τη χρονιά 1996-97, αγωνιζόμενος στην Α΄ Εθνική.

Ακολούθως αγωνίστηκε για μια χρονιά στην Φ.Α.Σ. Νάουσα (1997-98), για δυο χρονιές στον Α.Ο. Χαϊδαρίου (1998-2000) και για 3 χρονιές στον Π.Α.Ο. Αγίου Δημητρίου (2000-2003), στον οποίο και τερμάτισε την ποδοσφαιρική του σταδιοδρομία.

Σταδιοδρομία ως προπονητής 
Αμέσως με την αποχώρησή του από την ενεργό δράση σαν ποδοσφαιριστής, ο Μιχάλης Γρηγορίου τη χρονιά 2003-04 συνέχισε την παρουσία του στην ομάδα του Μπραχαμίου, αναλαμβάνοντας καθήκοντα προπονητή για πρώτη του φορά στην καριέρα του. Στον Π.Α.Ο. Αγίου Δημητρίου συνέχισε ως προπονητής μέχρι και τον Ιανουάριο του 2005, όποτε και ανέλαβε προπονητής του Αθηναϊκού, με τον οποίο ολοκλήρωσε τη χρονιά 2004-05. Στη συνέχεια εργάστηκε ως προπονητής για 2 χρονιές στον Φωστήρα Ταύρου (2005-2007) και από μία χρονιά στους Αιολικό Μυτιλήνης (2007-08), Π.Α.Σ Κόρινθο (2008-09), Εθνικό Πειραιώς (2009-10) και Δόξα Δράμας (2010-11). 

Τον Ιανουάριο του 2012, ανέλαβε προπονητής του Πανσερραϊκού, στον οποίο εργάστηκε για ενάμιση χρόνο, μέχρι και το τέλος της χρονιάς 2012-13. Το καλοκαίρι του 2013 ανέλαβε την τεχνική ηγεσία του Α.Ο.Κ. Κέρκυρα, στον οποίο εργάστηκε για 2 χρόνια. Το καλοκαίρι του 2015 ανέβαλε την τεχνική ηγεσία του Ατρομήτου Αθηνών, στον οποίο όμως εργάστηκε για λίγο διάστημα και συγκεκριμένα μέχρι τον Νοέμβριο. Το καλοκαίρι του 2016, ανέλαβε εκ νέου την τεχνική ηγεσία του Α.Ο.Κ. Κέρκυρα, στον οποίο εργάστηκε μέχρι τον Απρίλιο του 2017. 

Τον Μάιο του ίδιου έτους, ανέλαβε την τεχνική ηγεσία του Πανιωνίου, αντικαθιστώντας τον Βλάνταν Μιλόγεβιτς. στον οποίο εργάστηκε για ένα χρόνο, μέχρι τον Μάιο του 2018. Στις 8 Αυγούστου 2019, ανακοινώθηκε η πρόσληψη του από την ΑΕΛ, όπου αντικατέστησε τον Γκόρνταν Πέτριτς. Στην ομάδα της Λάρισας εργάστηκε μέχρι τον Νοέμβριο του 2020. Τον Δεκέμβριο του ίδιου έτους ανέλαβε την τεχνική ηγεσία του Π.Α.Σ. Λαμία. Στις 2 Φεβρουαρίου 2022, η ομάδα ανακοίνωσε τη λύση της συνεργασίας τους. Και στις 25 Ιανουαρίου αναλαμβάνει την Π.Α.Ε. Ιωνικός  μέχρι και σήμερα.

Διακρίσεις

Ως προπονητής 
 Φωστήρας, Δ' Εθνική, 2007

Παραπομπές

Πηγές 
 Βιογραφικό Μιχάλη Γρηγορίου στο slgr.gr

Εξωτερικοί σύνδεσμοι 
 Προφίλ Μιχάλη Γρηγορίου στο Soccerway 
 Προφίλ Μιχάλη Γρηγορίου στο Transfermarkt.com 

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ποδοσφαιριστές Εθνικού Πειραιώς
Ποδοσφαιριστές Α.Ε. Λάρισας
Ποδοσφαιριστές Α.Ο. Ξάνθη
Ποδοσφαιριστές Φ.Α.Σ. Νάουσας
Ποδοσφαιριστές Α.Ο. Χαϊδαρίου
Ποδοσφαιριστές Π.Α.Ο. Αγίου Δημητρίου
Έλληνες προπονητές ποδοσφαίρου
Προπονητές Σούπερ Λιγκ Ελλάδας
Προπονητές ποδοσφαίρου Π.Α.Ο. Αγίου Δημητρίου
Προπονητές ποδοσφαίρου Αθηναϊκού
Προπονητές ποδοσφαίρου Φωστήρα
Προπονητές ποδοσφαίρου Αιολικού Μυτιλήνης
Προπονητές ποδοσφαίρου Π.Α.Σ. Κορίνθου
Προπονητές ποδοσφαίρου Εθνικού Πειραιώς
Προπονητές ποδοσφαίρου Δόξας Δράμας
Προπονητές ποδοσφαίρου Πανσερραϊκού
Προπονητές ποδοσφαίρου Α.Ο. Κέρκυρας
Προπονητές ποδοσφαίρου Ατρόμητου Αθηνών
Προπονητές ποδοσφαίρου Πανιωνίου
Προπονητές ποδοσφαίρου Α.Ε. Λάρισας
Προπονητές ποδοσφαίρου Α.Σ. Λαμίας
Προπονητές ποδοσφαίρου Ιωνικού Νίκαιας